Tankiažiedė rūgštynė

Tankiažiedė rūgštynė (Rumex confertus) – rūgtinių (Polygonaceae) šeimos daugiametis augalas.

Natūraliai paplitusi pietų Rusijoje, Pabaltijyje, vidurio ir vakarų Sibire, Vidurinėje Azijoje, Kaukaze, Turkestane, vietomis Rytų ir Vidurio Europoje, Balkanuose. Patekusi į šiaurės Rusiją, Primorę, Šiaurės Europą, Didžiąją Britaniją, centrinę Kanadą.Rumex confertus Willd., Kew Royal Botanic Gardens


Tai 0,6–1,3 m aukščio žolinis augalas. Apatiniai lapai pailgai kiaušiniški arba pailgai trikampiški, ilgakočiai. Lapo pamatas širdiškas, viršūnė apskrita, apatinės pusės gyslos plaukuotos. Lapkočio viršutinė pusė su grioveliu. Vidiniai apyžiedžio lapeliai vaisiams išaugus apskritai ar trikampiškai kiaušiniški. Tik vienas vidinio apyžiedžio lapelis su gūbreliu. Žydi birželio–liepos mėnesiais.

Tankiažiedė rūgštynė Lietuvoje laikoma sparčiai plintančia invazine rūšimi. Auga užliejamose pievose, pakelėse, pagrioviuose, soduose.

Pašarinis augalas kiaulėms, triušiams, naminiams paukščiams. Galvijų, avių ėdama menkai ir tik jauna. Įvairių laukinių žinduolių (kiškių, bebrų, elnių) maistas.Работнов Т. А. Кормовые растения сенокосов и пастбищ СССР : в 3 т. / под ред. И. В. Ларина. – М. ; Л. : Сельхозгиз, 1951. – Т. 2 : Двудольные (Хлорантовые – Бобовые). – С. 85—89. Žmonių vartojami švieži lapai.Пирузян А. С. и др. Армянская кулинария. – М.: Экономика, 1971. С. 110.

 Šaltiniai 

Kategorija:Rūgtiniai
Kategorija:Pašariniai augalai